**СПЕЦИАЛНОСТ НЕФОРМАЛНО ОБРАЗОВАНИЕ**

**ЗАДОЧНО ОБУЧЕНИЕ**

**ЗИМЕН СЕМЕСТЪР**

**2 КУРС – 3-ТИ СЕМЕСТЪР**

**Модул А - избираеми дисциплини**

**Избира се 1 дисциплина**

**СРАВНИТЕЛНО ОБРАЗОВАНИЕ**

**доц. д-р Илиана Петкова**

Курсът има за цел да запознае студентите със същността и проблемите на сравнителното образование. Ще бъдат представени: 1) историческите основи за обособяване на сравнителното образование като наука; 2) етапите в историческото развитие; 3) същността на сравнителния анализ като изследователски методТази дисциплина е своеобразно „пътешествие“ и запознаване с образователните системи в страните от Европейския съюз и извън него като САЩ, Канада, Русия, Куба, Мароко, Корея- Северна и Южна, Аржентина, Бразилия и много други.

Учебната дисциплина завършва с: въпросник и представяне на сравнителен анализ на образователна система между избрани от студентите страни. Включено е и взаимното оценяване при презентирането Скалата за взаимна оценка се изработва по време на упражнения.

**ИНТЕРКУЛТУРНО ВЪЗПИТАНИЕ**

**проф. дпн Сийка Чавдарова-Костова**

**гл. ас. д-р Екатерина Томова**

Цел - Взаимодействието с различия е характерна особеност на професионалната дейност на специалиста по неформално образование. Предлаганият курс, чието предназначение е въвеждане в проблематиката на интеркултурното образование, цели усъвършенстване на познанията за различността при хората и проекциите й върху образователно-възпитателната система, акцентиране върху възможностите за хуманни решения на възникващи проблемни ситуации при различни по характер интеркултурни взаимодействия.

Задачи:

-запознаване с основните проблемни области в сферата на интеркултурното образование;

-открояване на многоаспектността на проблема за различието и отраженията му в педагогическата действителност;

- формиране на умения за интерпретация на документи, концепции, казуси, съдържащи в себе си аспекти на интеркултурното образование;

- формиране на умения за планиране и организиране на дейности, свързани с формиране и развитие на интеркултурни компетентности.

Методи и форми на обучение – лекция; упражнение - анализ на документи, концепции, казуси, беседа, дискусия, посещение на обекти и дейности, разработване на планове за организиране на педагогически дейности за формиране и развитие на интеркултурни компетентности

Очаквани резултати - След приключване на курса студентите да могат да открояват и анализират основните проблеми в областта на интеркултурното образование, да интерпретират конкретни социални и педагогически казуси в този контекст, както и да могат да планират и организират дейности за развитие на интеркултурни компетентности.

**ЗДРАВНО И ЕКОЛОГИЧНО ОБРАЗОВАНИЕ И ВЪЗПИТАНИЕ**

**гл.ас. д-р Берджухи Йорданова**

Цел – придобиване на компетентност в областта на здравното и екологичното образование на децата и обосноваване потребността от разработване и внедряване на ефективни възпитателни програми с акцент към извънучилищни и извънкласни форми на работа.

Задачи: Придобиване на знания за:

- човешкото тяло, здравето и неговите определящи фактори, измерители, средства и начини за опознаване;

- физическото и психосексуалното развитие на личността;

- промените в природата и околната среда;

- екологията и съвременните екологични проблеми;

- съвременните подходи, модели и принципи за здравно е екологично образование на децата и подрастващите.

Очаквани резултати - Формиране на умения за разработване на програми за екологично и здравно образование и за тяхното осъществяване в извънкласни и извънучилищни форми на работа.

**ЦЪРКВА И ОБРАЗОВАНИЕ В БЪЛГАРИЯ**

**проф.дпн Пенка Цонева**

Целта на учебната дисциплина е да запознае студентите с генезиса, характера, основните исторически модели и съвременното проявление на връзката Църква – образование.

Задачи за реализиране на целта:

* задълбочаване и разширяване на подготовката, получена в базовия курс по История на неформалното образование в България, по посока на придобиване на широка интердисциплинарна компетентност – историко-педагогическа, общопедагогическа и философска, при интерпретиране на връзката *Църква и образование*;
* формиране на умения у студентите за адекватна оценка на проявленията на връзката в хронологическите граници от IХ до ХХ век;
* изграждане на адекватен подход към **съвременното** проявление на връзката Църква – училищно образование и Църква – неформално образование, с оглед открояване на нейната значимост за духовно-нравственото развитие на личността.

Очакваните резултати се свързват с изграждането у студентите на интердисциплинарна компетентност и умения за обективно оценяване на историческите и съвременните проявления на връзката Църква-образование, на значимостта на взаимодействието Църква-училище-структури за неформално образование за духовно-нравственото формиране на личността през ХХI век.

**СЪВРЕМЕНЕН БЪЛГАРСКИ ЕЗИК**

**проф. дпн Нели Иванова**

Цел**:** Овладяване на знания за: *строежа на езика; своеобразието на фонемната система; думата и нейното значение; частите на речта; изречението, частите на изречението; видовете изречения; формиране и усъвършенстване на уменията за разграничаване, класифициране и употреба на езиковите единици в речта* от студентите.

Задачи:

* Овладяване на знания за: строежа на езика; своеобразието на фонемната система – гласните и съгласните звукове и техните корелативни противопоставяния; правоговорни и правописни норми; лексикологията – думата като речникова единица и нейното значение; словообразуването; морфологията – изменяемите и неизменяемите части на речта и техните граматически категории; синтаксиса - изречението, частите на изречението; видовете изречения по цел на изказване и по състав;
* Формиране и усъвършенстване на уменията на студентите педагози за разграничаване и класифициране на езиковите единици и техните граматически категории;
* Формиране и усъвършенстване на уменията на студентите за адекватна употреба на езиковите единици в речта.

**3 КУРС - 5 -ТИ СЕМЕСТЪР**

**Модул Б Обучение по обществени дисциплини и гражданско образование в занимания по интереси**

**избираеми дисциплини -  I група,**

(Избира се 1 дисциплина)

**ОБРАЗОВАНИЕ ПО ПРАВАТА НА ЧОВЕКА И ДЕТЕТО**

**гл. ас. д-р Даниела Рачева**

Курсът е предназначен да запознае студентите с основните права на човека, в т.ч. и на детето, както и с възможностите за организиране на образователни дейности за запознаване с тези права.

Цел на курса*:* да предостави знания на учащите в сферата на правата на човека и детето въз основа на международни документи и българското законодателство и да формира у тях умения за провеждане на обучение по правата на човека и на детето.

Задачи *-* в края на обучението си студентите трябва:

- да могат да се ориентират в информацията, отразена в документацията, отнасяща се до правата на човека/детето, и да я тълкуват;

- да разпознават най-често срещаните случаи (форми) на нарушаване правата на човека/детето;

- да познават правата на детето-ученик, учителите и родителите;

- да познават концепции на алтернативни педагози относно детските права;

- да планират и организират образователна дейност по правата на човека/детето - с деца и възрастни.

Методи на обучение *:* лекция, беседа, дискусия, групова работа и др. интерактивни методи.

Методи и форми на оценяване на студентите и обратна връзка*:* самооценяване, оценяване по двойки и по групи, реферат

Очаквани резултати:

* да познават основните институции и процедури за закрила и защита на човешките и детските права;
* да познават инструментите (нормативни и международни актове) по правата човека и децата;
* да анализират казуси, отнасящи се до нарушени права на човека и детето;
* да могат да планират и организират образователни дейности по правата на децата.

**ОБРАЗОВАТЕЛЕН ТЕАТЪР.**

**гл. ас. д-р Мария Николова**

Курсът цели да представи на студентите арт анимационният подход в образованието. Очертават се възможностите за работа в образователна среда посредством приложението на трите основни формата на арт анимацията в образованието - сценичен ролево–поведенчески рефлексивен формат, картинен визуално сензитивиращ, мултиобразен формат и събитийно–развлекателен формат в отворена образователна среда.

Сценичният се разработва посредством образователна драма – ролеви игри, процес-драма и различни жанрове на образователен театър – имидж театър или скулптури, пиеса. Картинният представя възможностите да се обучава чрез различните възможности на визуалното и фото изкуството, а събитийният е свързан с пърформанса, възстановките и празниците като арт формати за образователни цели.

Студентите да придобият професионална компетентност за организиране на различни варианти на образователния процес в арт анимиран образователен контекст.

**МУЗЕЙНИ ОБРАЗОВАТЕЛНИ ПРОГРАМИ**

**проф. дпн Вася Делибалтова**

Дисциплината е разработена в интензивно развиващата се област на музейното образование. Специфичната гледна точка, на основата на която е конструиран този курс, се предопределя от разбирането, че сложността и многоаспектността на работата в това поле и променящата се визия за съвременния музей придават на образователната му функция статут на проблем. В този контекст целта на курса е на базата на познаване и критично осмисляне на основните исторически аспекти на този проблем и неговите съвременни измерения да се развият умения за конструиране, оценка и реализация на музейни образователни програми.

Очаквани резултати: Развитие на експертиза в създаването и управлението на хора, дейности и ресурси в полето на музейното образование.

**МЕДИЙНИ ОБРАЗОВАТЕЛНИ ПРОГРАМИ**

**доц. д-р Бистра Мизова**

Курсът е насочен към формиране на практически ориентирани знания и приложна педагогическа компетентност, интегрирана по отношение на теорията и практиката на подготовката, създаването и оценяването на медийни образователни програми.

Дисциплината запознава със спецификата на медийното пространство, особеностите, възможностите и функциите на медиите в аспекта на неформалното образование; формиране на понятиен апарат и комплекс от базисни знания и умения, свързани с професионално-педагогическа дейност в областта на проучванията на аудиторията и потребителите на образователните медии; проектиране на образователни продукти и програми; анализи и оценки на медийни образователни програми с прилагане на професионални оценъчни критерии; развитие на активно отношение и професионална позиция към актуални и дискусионни проблеми на използването на медиите с образователни цели; Овладяване на приложни методи, процедури, инструменти за изработване на проекти, анализи и оценки.

Очаквани резултати: Изработване у студентите на система от интереси, позиции, познания и умения в сферата на формите за образование чрез съвременните медии.

**Модул Б Обучение по обществени дисциплини и гражданско образование в занимания по интереси**

**избираеми дисциплини -  II група**

(избира се 1 дисциплина)

**ПЕДАГОГИКА НА СВОБОДНОТО ВРЕМЕ**

**гл. ас. д-р Марияна Илиева**

Целта на учебната дисциплина е студентите да се запознаят с педагогическите аспекти на свободното време.

Задачи за реализиране на целта:

* Да се анализират основните характеристики на обекта на Педагогиката на свободното време: величина, структура и съдържание на свободното време;
* Да се анализират възможностите на отделните институции, имащи отношение към провеждане на свободното време;
* Да се анализират теоретичните постановки за рационалните начини за използването му;
* Да се изяснят методите за изследване на свободното време.

Методи и форми на обучение: Монологично изложение на учебното съдържание, Беседа, Лекция и Семинарни занятия

Методи и система на оценяване на студентите и обратна връзка: Устна проверка на знанията и начините на интерпретиране на проблематиката (в упражненията) и писмен изпит

Очаквани резултати: Студентите да овладеят основните теоретични постановки за същността на свободното време и рационалното му провеждане, както и да овладеят методиката за изследователска работа в тази област.

**ЛИТЕРАТУРНО ТВОРЧЕСТВО ЗА ДЕЦА**

**проф. дпн Нели Иванова**

Цел**:** Овладяване на знания за своеобразието на литературата за деца и формиране на умения за обсъждане от студентите на проблемите, интерпретирани в литературните произведения за деца, жанровото им многообразие и авторската им принадлежност.

Задачи:

* Овладяване на знания за тематичното и жанровото многообразие, на авторската принадлежност на литературата за деца;
* Формиране на умения за обсъждане на проблемите, интерпретирани в литературните произведения за деца, на авторските предпочитания към теми, образи и литературни видове;

В края на обучението по дисциплината студентите:

* Познават видовото многообразие, тематичното разнообразие и авторите на литературните произведения за деца;
* Обсъждат проблемите и тенденциите в развитието на литературата за деца;
* Откриват характерното за творческия натюрел на даден автор на литературни произведения за деца;
* Коментират изследвания на читателските интереси и предпочитания на децата в начална училищна възраст;

Начин на завършване: Изготвяне на собствени варианти за изследване на читателските интереси и предпочитания на децата в начална училищна възраст.

**ОБУЧЕНИЕ ПО ХУДОЖЕСТВЕНИ ДЕЙНОСТ В ЗАНИМАНИЯ ПО ИНТЕРЕСИ**

**гл. ас. д-р Даниела Рачева**

Целтана курса е да се разкрие същността на художествените дейности в заниманията по интереси и тяхното значение за развитието, образованието, възпитанието и осмислянето на свободното от учене време на децата и юношите.

Задачите на курса са:

• да разкрие същността на извънкласните и извънучилищните педагогическиформите за художествени дейности за деца и ученици в занимания по интереси;

• да очертае основните методически изисквания за организация и реализация на педагогически форми за художествени дейности за деца от различни възрастови групи;

• да очертае основните методически изисквания за учебна и възпитателна работа в педагогически форми за художествени дейности в заниманията по интереси за деца от различни възрастови групи;

• да очертае основните изисквания за организация и управление на педагогически форми за художествени дейности в занимания по интереси в училищна и извънучилищна среда

• да очертае основните изисквания за организация и управление на събития, свързани с изявата на деца от педагогическите форми за художествени дейности;

Успешно завършилите обучението по тази учебна дисциплина ще са запознати:

• със същността и особеностите на основните форми за художествени дейности в занимания по интереси.

• с методите за обучение и възпитание в извънкласните и извънучилищните педагогически форми за художествени дейности за деца и ученици.

• с начините и средствата за организиране и реализиране на форми за художествена изява за деца и ученици.

• С начините и средствата за организиране и реализиране на събития за изявя за деца.

**ФОТОГРАФИЯ И ПЕДАГОГИКА**

**доц. д-р Владислав Господинов**

Цел -Избираемата учебна дисциплина „Фотография и педагогика” поставя в своя фокус визуалността в нейните съвременни и идващи през времето измерения. Фотографската визуалност заема все по-значителна част от начина, по който човека възприема света днес. Овладяването на знания и формирането на умения за взаимодействието **с**, създаването и споделянето **на** проявления на фотографията в техния ценностен и педагогически контекст **е целта** на курса по „Фотография и педагогика”.

На основата на горепосоченото, задачите на учебната дисциплина са свързани със следното:

* Студентите да получат информация и усвоят знания относно развитието на образността през вековете, фотографията като нейно проявление и педагогическите й рефлексии;
* Да бъде формирано отношение у студентите към фотографията и участващите в нея субекти и обекти;
* Студентите да придобият умения за формиране у други хора на отношение и култура към проявленията на визуалността в нейния фотографски контекст, в т.ч. и с акцент върху педагогическите й проекции;
* Придобиване на умения за разработване от студентите на модел на конкретна образователна форма, включваща използването на фотографията.

**4 КУРС- 7-МИ СЕМЕСТЪР**

**Модул Г – Образование за възрастни и учене през целия живот**

**Избираеми дисциплини - I група**

(избира се 1 дисциплина)

**ПОДГОТОВКА НА КАДРИ ЗА ОБРАЗОВАНИЕТО НА ВЪЗРАСТНИ**

**проф.дпн Вася Делибалтова**

Изучаването на настоящата дисциплина има за цел да осигури на студентите познания за теоретичните основания и добрите практики, свързани с подготовката на кадри за образованието на възрастни, позволяващи адекватна реализация в полето на човешки ресурси.

Очаквани резултати: Професионална компетентност в областта на проектирането, конструирането и практическата реализация на образованието на възрастни.

**МЕНТОРСТВО И СУПЕРВИЗИЯ**

**проф. дпн Моника Богданова**

Менторството е приложимо към всякакъв вид взаимоотношения, в които ментор може да бъде някой с повече опит, а наставляван – начинаещ с желание за развитие (личностно и професионално). Целта е предаване на знания, въвеждане и придружаване в нова среда. То е гъвкав метод за подготовка и подкрепа на хора във всички сфери на живота, при обучение и започване на работа.

Супервизията също е средство за постигане на развитие (професионално и личностно), на ефективност, но тя е специализирано консултиране, за което се изисква специфична подготовка през определена теоретична парадигма.

Курсът цели придобиване на теоретични познания за специфичните особености на менторството и супервизията в полето на НО, както и да се формират практически компетентности за реализирането им.

Очаквани резултати: Умения за теоретично интерпретиране и дискутиране в проблемната област; умения за кариерно планиране; умения за работа с източници на информация. Студентите да анализират научна литература, да правят интердисциплинарни връзки, да се ориентират в конкретния проблем и да предлагат решения

**ОГРАМОТЯВАНЕ НА ВЪЗРАСТНИТЕ**

**проф. дпн Нели Иванова**

Цел: Подготовка на студентите от специалност „Неформално образование” за ограмотяване на възрастни.

Задачи:

* 1.Запознаване с видовете неграмотност и нейните съвременни измерения у нас и по света;
* Овладяване на система от методи, похвати и форми за ограмотяване на възрастни;
* Запознаване с педагогически технологии за някои видове ограмотяване на възрастни – билингви от ромски произход.
* Разработване на проекти за организация на курсове за ограмотяване на възрастни;

Очаквани резултати: В края на обучението по дисциплината студентите:

• Познават видовете неграмотност и нейните съвременни измерения;

* Познават и прилагат педагогически и методически технологии за ограмотяване на възрастни;
* Разработват и реализират свои проекти за организация на курсове за ограмотяване на възрастни;
* Подготвят собствени методически варианти на проекти за организация на курсове за ограмотяване на възрастни - билингви от ромски произход.

**МЛАДЕЖКИ ОБРАЗОВАТЕЛНИ ПРОГРАМИ И ИНИЦИАТИВИ**

**проф. дпн Моника Богданова**

Учебната програма е в процес на актуализиране

**избираеми дисциплини - II група**

(избира се 1 дисциплина)

**УЧИЛИЩЕ ЗА РОДИТЕЛИ**

**доц. д-р Йорданка Николова**

Учебната дисциплина „Училище за родители“ е ориентирана към проучване на българския опит и традиции в организирането на курсове/училища за родители, запознаване с видовете училища за родители и с практиките на най-успешните училища за родители днес, предизвикателствата пред обучението на родители за оказване подкрепа на своите деца при обучение в ОРЕС. В резултат на получените знания студентите ще разработят програма за реализирането на такъв курс по избрана от тях група – тийнейджъри, бъдещи родители, родители.

**ЧИТАЛИЩНО ОБРАЗОВАНИЕ В БЪЛГАРИЯ**

**проф. дпн Пенка Цонева**

Целта на учебната дисциплина е да запознае студентите с генезиса, общото и особеното в развитието на читалищното образование и неговите съвременни измерения.

Задачи за реализиране на целта:

- задълбочаване и разширяване на подготовката, получена в базовия курс по История на неформалното образование в България, по посока на придобиване на широка интердисциплинарна компетентност – историко-педагогическа, общопедагогическа и философска, при интерпретиране на читалищното образование като най-масовото извънучилищно образование;

- формиране на умения у студентите за обективна оценка на исторически възникнали форми на читалищно образование, най-висша сред които са читалищните народни университети;

- изграждане на адекватен подход към съвременното проявление на връзката читалищно – училищно – неформално образование с оглед открояване на нейната значимост за издигане на културно-образователното равнище на населението;

- формиране на умения у студентите за адекватна оценка на читалищните образователни практики и подходи, насочени към активизиране на самообразованието и ученето през целия живот, към приобщаване на различните етноси и осъществяване на междукултурен диалог.

Очакваните резултати се свързват с изграждане у студентите на интердисциплинарна компетентност и на умения за критичен анализ и обективна оценка на историческите и съвременните проявления на връзката читалищно-училищно-неформално образование и на приоритетите на читалищното образование в условията на демократичния преход – допълване на формалното образование чрез удовлетворяване образователните потребности на различните категории местно население, развиване на творческия им потенциал и приобщаване на различните етноси.

**АЛТЕРНАТИВНИ ТЕОРИИ И ПРАКТИКИ ЗА ДУХОВНО РАЗВИТИЕ НА ЛИЧНОСТТА**

**гл. ас. д-р Константин Теодосиев**

***Цел*** - Учебната дисциплина има за цел да запознае студентите с алтернативни практики за духовно развитие на личността, съществуващи в езотерични и популярни системи за самоусъвършенстване, и да представи приложението на методи и концепции от тези системи в неформалното образование.

***Задачи***:

* Базово разграничаване на различните направления и разновидности в духовните системи за самоусъвършенстване;
* Запознаване на студентите с теоретичните основания на алтернативните практики за духовно развитие на личността;
* Представяне на методите и практиките в езотеричните системи и усвояване на някои адаптирани техники;
* Въвеждане във възможните приложения на концепции от алтернативните духовни системи в неформалното образование;
* Съставяне на критерии за разграничаване на автентичните духовни учения от псевдорелигиозните култове и секти.

***Очаквани резултати:***

* Студентите да придобият ясна представа за теоретичните основания на представените алтернативни практики за духовно развитие на личността
* Придобиване на познания за възможностите, ограниченията и опасностите при прилагането на алтернативните практики за духовно развитие на личността;
* Развиване на умение за прилагане на методи, базирани на алтернативните практики за духовно развитие на личността в преподавателския процес;
* Студентите да получат практически опит с някои от изучаваните практики;
* Усвояване на научен подход при изучаване на практики за духовно развитие

**НАРАТИВНА ПЕДАГОГИКА**

**гл. ас. д-р Александър Христов**

Лекционният курс има за цел да запознае студентите със същността и особеностите на Наративната педагогика. Представят се научен статус, обект в контекста на отделни концепции и изследователски методи в системата на педагогическото познание, както и методологически основи за интерпретация на наративни педагогически текстове. Основен акцент в лекционния курс са особеностите на езика (речника) на наративната педагогика, формите, характеристиките и функциите на наративните педагогически текстове, и спецификите на педагогическото мислене, изразени в тях.

Основната задача на курса е да разкрие същността, разнообразието на педагогическия наратив и умението за неговата интерпретация.

**5 КУРС - 9-ТИ СЕМЕСТЪР**

**От модул Д – Консултиране в неформалното образование**

**Избираеми - II-ра група**

**(избира се 1 дисциплина)**

**ЕВРОПЕЙСКИ ИНСТРУМЕНТИ ЗА НАСЪРЧАВАНЕ НА ПРОФЕСИОНАЛНОТО РАЗВИТИЕ**

**доц. д-р Илиана Петкова**

Учебната дисциплина надгражда познанията на студентите, получени от обучението по Професионално образование и продължаваща квалификация. Акцентът тук е европейските програми за насърчаване на професионалното развитие. Целта е да се задълбочат знанията на студентите, свързани с възможностите за професионално развитие и запознаване с различните европейски инструменти за това. Тази цел се реализира чрез следните задачи :

* Запознаване с европейските структури програми в областта на трудовата заетост
* Разглеждане на основните европейски политики в различните направления.
* Запознаване с политиките в областта на образованието, културата, младежта и спорта
* Обсъждане на европейските и национални нормативни документи
* Представяне на европейски проекти, насочени към продължаващото професионално развитие.

Очаквани резултати: Учебната дисциплина приключва с текуща оценка. Тя е сумарна от: участието в дискусиите по време на семинарните занятия, разработения курсов проект, свързан с една от трите направления – образование , младеж и култура, медии и спорт, в които се развива европейската образователна политика.

**РАЗВИТИЕ НА УМЕНИЯ ЗА ЗАЕТОСТ**

**проф. дпн Моника Богданова**

Въпросът за формирането и развитието на уменията за заетост има широкоспектърен обхват и се свързва както с кариерното консултиране, с процеса по кандидатстване за работа, така и с процедурата по подбор, която през последните години се наложи като ключов етап от кариерния път на всеки специалист. Същевременно, полето на подбора и развитието на кадри не само се професионализира (верифицират се процедури, тестове и методики), но и се разгърна като трансдисциплинарна област, която не се свързва единствено с УЧР. Програмата обединява тези значими полета и ролите, и компетентностите на действащите субекти – кандидати, работодатели, посредници.

От професионалното консултиране при подбор и кандидатстване за работа от една страна зависи удовлетворението и професионалната перспектива на кандидата, ефективността на организацията, в която се реализира, а от друга, и като следствие – повишаване устойчивостта на пазара на труда. Именно това налага очертаване спецификите на процеса по развитие на умения за заетост.

Цел*:* Дисциплината цели придобиване на знания и практически умения за заетост, както и компетентности за кариерно консултиране.

Задачи*:*

* формиране на умения за заетост;
* формиране на аналитичен подход
* компетентности в дейности по кариерно консултиране, свързани с уменията за заетост;
* придобиване на практически умения за кариерно консултиране на деца, младежи и възрастни.

Методи и система на оценяване на студентите и обратна връзка

Оценяването се извършва чрез обобщаване на текущите оценки на студента върху:

* Самостоятелно изготвен индивидуален план за кариерно консултиране в неформална среда (индивидуален, организационен).
* Представяне на портфолио “Индивидуална учебна книга за академично кариерно планиране”.
* Симулиране по двойки на процес по кариерно консултиране.

Очаквани резултати: Теоретични познания и умения за кариерно информиране и консултиране; умения за работа с източници на информация; умения за работа с различни методики

**ПРОФЕСИОНАЛНО И КАРИЕРНО КОНСУЛТИРАНЕ ЗА ДЕЦА И МЛАДЕЖИ СЪС СПЕЦИФИЧНИ ПОТРЕБНОСТИ**

**проф. дпн Моника Богданова**

Цел**:** Курсът цели придобиване на *теоретични познания* за специфичните особености на професионалното ориентиране (ПО) и кариерното консултиране (КК) на деца и младежи със специфични потребности (СП), както и да сеформират *практически компетентности* за реализиране на професионално ориентиране и консултиране.

Задачи**:**

♦ компетентности по проблемите на теорията и историята на професионалното ориентиране; на традициите и перспективи на българската система в контекста на съществуващите модели за интегрирано (включено) обучение на деца и младежи със СП;

♦запознаване с особеностите и основните дейности при реализирането на професионално ориентиране и консултиране, както и овладяване на конкретни методики и процедури. Запознаване с нормативната база и вътрешната документация на институциите, както и формиране на умения за разпознаване и анализиране на специфични особености;

♦ компетентности в дейности по професионално консултиране извън училище и при осъществяване преходите на личността в различните посоки между образование – професия – дом;

♦ придобиване на практически умения за работа с деца и младежи със СП. Формиране и развитие на умения за участие в трансдисциплинарни екипи.

Очаквани резултати**:** Умения за теоретично интерпретиране и дискутиране в проблемната област; умения за професионално консултиране и интервюиране на лица със СП, умения за работа с източници на информация, умения за професионална диагностика на лица със СП, умения за професионално проектиране и участие в програми, проекти.

**РАБОТА В ЕКИП**

**доц. д-р Ваня Божилова**

**доц. д-р Йорданка Николова**

Основна цел на курса**:** да формира знания и умения у студентите за организиране и ефективна работа в екип.

Задачи на курса: В края на обучението си студентите ще познават:

* разликата между група и екип;
* видове екипи;
* спецификата на екипната работа – правила, принципи, норми, функции;
* динамични процеси в екипа;
* подходи за определяне на роли в екипа;
* концепциите за ръководство и лидерство на екипа и взимане на решения;
* подходи за справяне с критични ситуации в екипа и мотивиране на членовете на екипа за съвместна работа;
* подходи за анализ, оценяване и самооценка на дейността на екип.

В края на обучението си студентите ще могат:

* да прилагат принципите за работа в екип;
* да определят роли в екипа;
* да определят стилове на ръководство / лидерство в екипа;
* да прилагат методи за справяне с критични и конфликтни ситуации в екипа;
* да прилагат подходи за взимане на решения в екипа;
* да правят анализ на дейността на реален екип.

Методи за обучение: лекции, интерактивни методи за работа в група, дискусии и др.

Методи за оценяване на студентите и обратна връзка:

Оценяването е текущо и включва:

* оценяване работата на студентите в процеса на обучение – участие в учебни дейности (дискусии, анализи и др.);
* разработване на писмен анализ на дейността на реален екип.

Очаквани резултати: Формирана специфична компетентност за анализ на работата на екип и за създаване на екип.